“राजा मानसिंह द्वारा पत्थर की शिला के बदले जीता हुआ राज्य वापस” शीर्षक पढ़कर आप भी चौंक गए होंगे कि क्या कोई पत्थर की शिला के बदले राज्य वापस कर सकता है| पर हाँ यह सच है ! राजा मानसिंह आमेर ने ढाका से 18 किलोमीटर दूर स्थित जैसोर राज्य पर आक्रमण कर वहां के राजा केदारराय को युद्ध में हरा दिया था| राजा केदार ने राजा मानसिंह से अनुरोध किया कि वह उसका राज्य वापस कर दे, बदले में वह अपनी आराध्य शिला उन्हें समर्पित कर देगा| आपको बता दें इसी शिला पर राजा मानसिंह द्वारा देवी की मूर्ति उत्कीर्ण कराई गई और उसे आमेर के राजमहल में विधिवत प्रतिष्ठित करवाई, जो आज शिला देवी के नाम से विश्व पर्यटन मानचित्र पर प्रसिद्ध है|